|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝΓραφείου Τύπου& Επικοινωνίας**Λαμία, 7/6/2016** |

**Συναυλία του Δημοτικού Ωδείου Λαμίας και του Duo Ζεύξεις στα εγκαίνια του Αρχαιολογικού Μουσείου Θήβας**

Την Παρασκευή **10 Ιουνίου 2016** στις **20:30** στο Συνεδριακό Κέντρο Θήβας το **Δημοτικό Ωδείο Θήβας** και **το Δημοτικό Ωδείο Λαμίας** θα πλαισιώσουν με το δικό τους ξεχωριστό τρόπο, τις εκδηλώσεις που πραγματοποιεί ο Δήμος Θηβαίων και ο Δημοτικός Οργανισμός Θήβας σε συνδιοργάνωση με την Περιφέρεια Στερεάς Ελλάδας και την Εφορεία Αρχαιοτήτων Βοιωτίας, στο πλαίσιο εορτασμού των εγκαινίων του Αρχαιολογικού Μουσείου Θήβας**.**

Μία μοναδική συναυλία θα δοθεί σε μία εορταστική βραδιά με τη σοπράνο **Λίλη Βαρακλιώτη**, σπουδαστές, μουσικούς και τη Μεικτή Χορωδία τουΔημοτικού Ωδείου Λαμίας,σε διεύθυνση**Μιχάλη Παπαπέτρου**και το **«DUO Ζεύξεις»** μουσική σύμπραξη της πιανίστριας**Νίκης Πανταζάτου,**διευθύντριας τουΔημοτικού Ωδείου Θήβαςκαι του κιθαρίστα **Δημήτρη Δερδενέ,**καθηγητή κλασικής κιθάρας τουΔημοτικού Ωδείου Θήβας.

**Από το Γραφείο Τύπου**